SL Uradni list Evropske unije C 138/4

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(2005/C 138/03)

Št. pomoči: XA 16/05

Država članica: Francija

Regija: Centre

Naziv sheme pomoči ali ime podjetja, ki prejme individualno pomoč: Pomoč za postavitev rastlinjakov, namenjenih kmetijski proizvodnji

Rastlinjak je zgradba, v kateri poteka kmetijska proizvodnja. Omogoča, da se izognemo zunanjim vremenskim razmeram ter zagotovimo možnost obiranja in sanitarno varnost proizvodov, ki se pridelujejo. Zajema toplotno izolacijo, regulacijo notranje temperature z uravnavanjem vlage v zraku in zračnega pretoka. Vse zgradbe so lahko opremljene tudi z linijo za obiranje.

Pravne podlage:

— Article 4 du règlement d'exemption (CE) N° 1/2004 du 23 décembre 2003

— Code général des collectivités (partie législative) articles L1511-1 et L1511-2

— Décision du Conseil Régional du Centre du 21 janvier 2005

Cilji pomoči: Izboljšati konkurenčnost kmetijskih gospodarstev in kakovost proizvodov ter znižati proizvodne stroške.

Zadevni gospodarski sektorji: Vsi sektorji kmetijske proizvodnje, razen cvetličnih in zelenjavnih rastlinjakov, ki prejemajo finančne podpore v skladu s priglašenima shemama (N 572/2001 in N 523/2001).

Načrtovani letni izdatki po shemi ali skupni znesek individualne pomoči, dodeljene upravičenemu podjetju:

Načrtovane vrednosti 2005 2006 Donacije 1 180 000 EUR 500 000 EUR Subvencionirane naložbe 3 200 000 EUR 100 000 EUR Število podjetij 4 1

Ti zneski se nanašajo na proizvodni sektor samo za regijo Centre.

V skladu s členom 4 Uredbe (ES) št. 1/2004 z dne 23. decembra 2003 se lahko subvencionirajo naložbe za postavitev rastlinjakov, in sicer:

A. gradnja, nakup ali izboljšanje nepremičnin,

B. nakup ali zakup novih sredstev in opreme (vključno z računalniškimi programi),

C. splošni stroški, povezani s projektom (honorarji arhitektov, inženirjev in svetovalcev, stroški za študije izvedljivosti …), do 12 % stroškov iz točk A in B.

Največja intenzivnost pomoči: Najvišji znesek upravičene osnove za pravico do premije znaša 150 000 EUR na PDM (polnovredno delovno moč). Upoštevata se največ dva PDM na kmetijsko gospodarstvo. Vendar pa znaša omejitev za kmetijska gospodarstva, usmerjena v sisteme proizvodnje, za katere je potrebno večje število delovne sile, šest PDM.

Bruto intenzivnost pomoči narašča glede na skupni znesek investicijskega načrta

Regija nosi polovico bruto intenzivnosti pomoči. Za drugo polovico poskrbi vsak departma.

Datum začetka izvajanja: Po prejemu potrdila Evropske komisije o prejemu.

Trajanje sheme pomoči ali individualne pomoči: Shema pomoči se uporablja do 31. decembra 2006, in sicer do datuma veljavnosti Uredbe (ES) št. 1/2004, ki določa odstopanja.

Naziv in naslov organa, ki dodeli pomoč:

Conseil Régional du Centre (Regionalni svet regije Centre) 9 rue St Pierre Lentin F-45041 Orléans cedex 1 France Telefon: 02 38 70 30 30 Telefaks: 02 38 70 31 18 E-naslov: Amanda.Tibble@regioncentre.fr Kontaktna oseba: Amanda TIBBLE MICHÉ

Št. pomoči: XA 19/05

Država članica: Zvezna republika Nemčija

Regija: Zvezna dežela Saška

Naslov sheme pomoči: Pomoč za kritje stroškov obveznega uradnega testiranja na TSE/BSE pri govedu, ovcah in kozah na podlagi programa spremljanja.

Pravna podlaga: § 25 (Kostenanteil des Landes) Nr. 2 des Sächsischen Ausführungsgesetzes zum Tierseuchengesetz — Landestierseuchengesetz — (SächsAGTierSG) vom 22. Januar 1992 (SächsGVBl. 1992, S. 29) in der zur Zeit geltenden Fassung.

Načrtovani letni izdatki po shemi: Proračunska sredstva: 500 000 EUR

Znesek pomoči: 500 000 EUR

Največja intenzivnost pomoči: 100 %

Datum začetka izvajanja: Nemudoma.

Opomba: Prijava se opravlja z zamudo, ker je Nemčija leta 2004 poskusila vložiti skupen zahtevek za pomoč za celotno Nemčijo (številka pomoči N 373/2003). Ker pri tem ni uspela in je nemška vlada skladno z njenim sporočilom Komisiji z dne 22. februarja 2005 (oznaka: 421-1256-9/0003) zato umaknila prijavo, poleg tega pa je medtem začela veljati Uredba Komisije (ES) št. 1/2004 z dne 23. decembra 2003 o o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov (UL L 1, 3.1.2004, str. 1) — Uredba o odstopanju –, je bil za zvezno deželo Saško zaradi tega vložen ločen zahtevek za oprostitev.

Trajanje sheme: Trajanje je povezano s trajanjem programa spremljanja TSE/BSE iz trenutno veljavnega različice Uredbe (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (UL L 147, 31.5.2001, str. 1).

Cilj pomoči: Veljavna določba je člen 15(d), ki se uporablja skupaj s členom 16(c) Uredbe (ES) št. 1/2004.

Cilj ukrepa je dodelitev državne pomoči za hitro testiranje na TSE/BSE za:

— v primeru uradno ugotovljenega BSE pri eni živali goveda;

— zaradi nadzora drugih bolezni živali z izjemo epidemij;

— izločene v okviru kampanje za izkoreninjenje bolezni;

— ali zaklane za prehrano ljudi; in

Pojasnilo: Opisani ukrepi pomoči se ne nanašajo na pregledovanje na BSE pri govedu za zakol. V zvezi s tem se pozornost namenja smernicam, ki jih je izdalo Ministrstvo za socialne zadeve dežele Saške glede dodelitve podpore v skladu s posebnim programom o posledicah BSE z dne 15. oktobra 2004 (Uradni list dežele Saške 2005, str. 127; pomoč številka N 558/2004, prijava sprememb sheme pomoči številka N 371/2003). Komisija v skladu z njenim pismom z dne 27. januarja 2005 ni nasprotovala tej shemi pomoči.

V skladu z opisano shemo pomoči je zadevne rejce živine v smislu Uredbe (ES) št. 1/2004 potrebno obravnavati kot majhna ali srednje velika podjetja in tako za njih velja postopek Komisije o izvzetju.

Testiranje na BSE/TSE vključuje stroške nakupa opreme za testiranje, odvzema in prevoza vzorcev, izvajanja analiz ter shranjevanja in uničenja vzorcev.

Na Saškem krijejo stroške jemanja vzorcev pristojni lokalni organi. V skladu s šestim odlokom Ministrstva za finance dežele Saške o določitvi upravnih taks in stroškov z dne 24. oktobra 2003 (Uradni list zakonov in odlokov dežele Saške, str. 706) lahko pristojni lokalni organi rejcem živine za opravljanje tega dela zaračunajo takse v višini od 0,80 do 8,00 EUR.

Preostali stroški v zvezi z obveznimi hitrimi testi se financirajo s pomočjo državne pomoči (največ 35 EUR na test). To pomoč, zmanjšano za delno financiranje EU, plača dežela Saška.

Odobrena pomoč se v celoti prenese na rejce živine. Z namenom poenostavitve upravljanja se pomoč izplača Raziskovalnemu zdravstvenemu in veterinarskemu inštitutu dežele Saške, ki deluje kot državni raziskovalni laboratorij in je podrejen Ministrstvu za socialne zadeve dežele Saške. Znesek se v celoti prenese na akterje na trgu, ker rejcem živine ni potrebno kriti stroškov testiranja na BSE/TSE (z morebitno izjemo taks za odvzem vzorcev, kot je navedeno zgoraj).

Zadevni gospodarski sektorji: Kmetijstvo, živalska proizvodnja in predelava/trženje (govedo, ovce, koze).

Naziv in naslov organa, ki dodeli pomoč:

Spletna stran: http://www.saxonia-verlag.de/recht-sachsen/634_2bs.pdf